Barkavas ozolu audze

Barkavas ozolu audze ir dabas liegums Madonas novadā. Izvietojies Lisiņas krastos 4,5 km garā posmā, veidojas no četriem nogabaliem 62 ha (pēc citiem avotiem 51,3 ha) platībā, no kuriem lielākā daļa atrodas Murmastienes pagasta, bet mazākā — Barkavas pagasta teritorijā. Liegums izveidots 1957. gadā, lai aizsargātu Latvijā un Eiropā  retu biotopu  — jauktu ozolu, gobu, ošu mežu upju palienēs un daudzās teritorijā sastopamās dzīvnieku (bērzu briežvabole, divkrāsainais sikspārnis, apodziņš, baltmugurdzenis, mazais ērglis, melnais stārķis u.c.) un augu (Šultesa madara, Jumstiņu gladiola, mānīgā knīdija u.c.) sugas. Dabas lieguma ozolu audze pārsvarā ir veidojusies dabiski, tomēr daļa ozolu pirms 100—150 gadiem ir stādīti.Dabas tūrisma maršruti Kurzemē, Sēlijā un Latgalē (.doc formātā). Vides aizsardzības un reģionālās attīstības ministrija. Atjaunots: . 

 Atsauces 

thumb

Kategorija:Latvijas dabas liegumi
Kategorija:Barkavas pagasts
Kategorija:Murmastienes pagasts